Video: Tweede tornado tref KZN‘n Tweede tornado het KwaZulu-Natal Donderdag getref. (Foto: Storm Report SA/Twitter) Die weerdiens het Donderdag bevestig ŉ tweede tornado het KwaZulu-Natal getref – dié keer in die Bergville-gebied. ŉ Tornado het die New Hanover-gebied net buite Pietermaritzburg Dinsdagmiddag getref. Groot skade is aangerig ná swaar reën en vloede wat reeds tot verskeie sterftes in die provinsie gelei het. Talle huise is verwoes en verskeie mense word vermis. Video’s van die tornado’s het soos ŉ veldbrand versprei. Die weerdiens het Donderdagmiddag wéér gewaarsku teen sterk wind, swaar reën en hael wat tot verdere oorstromings in KwaZulu-Natal kan lei. Mense is ook gevra om nie kanse te waag deur laagliggende brûe oor te steek nie. Another very detailed video sent to us of the Bergville tornado from beginning to end. We once again don't know who to credit as it circulated on social media. In the video can be seen that it is definitely a tornado and not just a funnel cloud. @ReedTimmerAccu @VanDamCNN pic.twitter.com/UPHrBoAhR1 — Storm Report SA (@StormReportSA1) November 14, 2019 Die KwaZulu-Natalse onderwysdepartement het leerders vroegdag al aangeraai om weens die gure weer liefs tuis te bly. Diegene wat eksamen skryf, is gevra om dit steeds te doen, maar onmiddellik daarna terug te keer huis toe. Die LUR vir samewerkende regering en tradisionele sake in die provinsie, Sipho Hlomuka, het Donderdag gesê die provinsie het gebeurlikheidsplanne gereed om te reageer op enige situasie wat uit die swaar reën kan spruit.